
Megvalósítható-e a körkörös gazdaság? A műanyag újrahasznosítás vizsgálata Magyarországon

A hulladéktípusokon belül a műanyaghulladék, különösképpen a műanyag csomagolási hulladék aránya magas. A probléma megoldására az Európai Unió hulladékstratégiát dolgozott ki és ennek elfogadását elvárja tagállamaitól. Az Európai Unió két legfőbb modellje a hulladék hierarchia modell és a körkörös gazdasági modell, mely mindkettő érinti a műanyag hulladékokat is. A körkörös gazdaságra való átállás a különböző anyagok esetében különböző problémákat vet fel. Ebben a dolgozatban azt vizsgálom, hogy a műanyagok esetében megvalósítható-e a körforgás?
Dolgozatom további célja meghatározni a műanyag hulladékkal kapcsolatos gazdálkodási helyzetet az Európai Unióban és Magyarországon primer és szekunder kutatási módszerek alkalmazásával. A kilenc hazai szakemberrel készített mélyinterjú adja a primer kutatás alapját. A megkérdezettek közül ketten tudományos kutatók, ketten közszolgáltató vállalatok, valamint öten profitorientált feldolgozó vállalatok munkatársai. Továbbá egy osztrák kutató válaszai segítettek a magyar és az osztrák helyzet összehasonlításában.
Válaszadóim meglátása, hogy a magyarországi műanyag újrahasznosítás helyzete még fejlesztésre szorul. Bár hazánknak közel azonos fejlettségi szinten van a feldolgozó infrastruktúrája, mint az Európai Unió tagállamainak átlagában. de a lakosság szelektív hulladékgyűjtési szokásaiban jelentős különbségek mutatkoznak. Egy hatékony műanyag újrahasznosítási rendszer fejlesztéséhez előszőr az emberek viselkedésében kell változást elérni. A műanyag feldolgozás infrastruktúráját tekintve kisebb fejlesztések szükségesek. A primer kutatás alapján kijelenthető, hogy a műanyagok esetében a tökéletes körforgást nem lehet elérni, hiszen az újrafeldolgozási folyamatok során minden esetben fellépnek anyagi veszteségek

